สวนพยอม โมเดล โรงพยาบาลนี้ไม่มีคนป่วย
จากที่ดิน 15 ไร่เศษ ของ นางพยอม สีนะวัฒน์ ที่ทายาททั้ง 2 คือ อ.มณเฑียร ตั้งสิริวัฒน์ และ อ.วงศ์จันทร์ สีนะวัฒน์ ทูลเกล้าฯถวายสมเด็จพระเทพรัตนราชสุดาฯ สยามบรมราชกุมารี และพระองค์ท่านมีพระมหากรุณาธิคุณพระราชทานที่ดินดังกล่าวให้โรงพยาบาลร้อยเอ็ดดำเนินการก่อสร้างโรงพยาบาลส่งเสริมสุขภาพสวนพยอม โดยพระองค์ท่านเสด็จพระราชดำเนินทรงวางศิลาฤกษ์ ก่อสร้างอาคารโรงพยาบาลส่งเสริมสุขภาพสวนพะยอม อ.เมือง จ.ร้อยเอ็ด เมื่อปี 2557 จนถึงปัจจุบัน โรงพยาบาลส่งเสริมสุขภาพสวนพยอม ได้เปลี่ยนมาเป็น ศูนย์ส่งเสริมสุขภาพต้นแบบสวนพยอม ภาคตะวันออกเฉียงเหนือ ทำหน้าที่ดูแลสุขภาพประชาชนในพื้นที่เขตอำเภอเมือง จ.ร้อยเอ็ด,สวนพยอมไม่ใช่โรงพยาบาลที่รักษาคนป่วย แต่เป็นโรงพยาบาลที่ดูแลคนดีๆไม่ให้ป่วย ตั้งแต่เด็กไปจนถึงวัยผู้สูงอายุ ด้วยรูปแบบการดูแลสุขภาพแบบผสมผสาน ทั้งการแพทย์แผนตะวันตก แผนไทย ไปจนถึงการสร้างรูปแบบการดูแลเพื่อแก้ไขปัญหา เช่น เรื่องของเพศสัมพันธ์ในวัยรุ่น ปัญหาการตั้งครรภ์ในวัยรุ่น รวมไปถึงการฟื้นฟูสุขภาพผู้สูงอายุด้วยกายภาพบำบัด แพทย์แผนไทย และรวมถึงการดูแลผู้ป่วยแบบประคับประคองในผู้ป่วยระยะสุดท้าย ฯลฯ,หลังจากเปิดให้บริการมาประมาณ 9 เดือนเศษ ศูนย์ฯได้ให้บริการส่งเสริมสุขภาพทุกกลุ่มวัย โดยจัดให้มีบริการในด้านต่างๆ เช่น ด้าน พัฒนาการเด็ก ได้จัดตั้งกองทุนบ้านเด็กเล็กสวนพยอม รับบุตรเจ้าหน้าที่โรงพยาบาลร้อยเอ็ดและบุคคลทั่วไป ดูแลเด็กอายุตั้งแต่ 3 เดือน ถึง 3 ปี โดยพยาบาลที่มีความเชี่ยวชาญด้านพัฒนาการ เน้นการพัฒนาศักยภาพ ให้มีภาวะโภชนาการดี รูปร่างดี สมส่วน และมีพัฒนาการสมวัย ส่งเสริมให้เด็กเรียนรู้ตามวัย ตามนโยบาย กิน กอด เล่น เล่า นอน เฝ้า ดู และสุขภาพฟัน,บริการงานส่งเสริมสุขภาพ สำหรับกลุ่มวัยรุ่น มีห้องเรียนวัยรุ่น เป็นศูนย์เรียนรู้ด้านเพศวิถีศึกษารอบด้าน และเป็นศูนย์เทรนนิ่งแกนนำนักเรียนในการป้องกันและแก้ไขปัญหาการตั้งครรภ์ในวัยรุ่น ตาม พ.ร.บ.การป้องกันและแก้ไขปัญหาการตั้งครรภ์ในวัยรุ่น พุทธศักราช 2559 ส่วนกลุ่มผู้สูงอายุ พัฒนาศักยภาพผู้สูงอายุ มีโรงเรียนผู้สูงอายุสวนพยอม ให้ผู้สูงอายุ เพื่อส่งเสริมให้ผู้สูงอายุสามารถดูแลและพัฒนาตนเองได้ ลดการพึ่งพาผู้อื่น และสนับสนุนการมีส่วนร่วมในกิจกรรมทางสังคม รวมทั้งกระตุ้นให้เกิดความตระหนักในศักยภาพของผู้สูงอายุ ให้มีบทบาทสำคัญในการนำพาชุมชนและสังคมไทยไปสู่สังคมผู้สูงอายุที่มีคุณภาพ,นอกจากนี้ ยังจัดให้มีบริการตรวจสุขภาพสำหรับผู้สูงอายุ เพื่อป้องกันและลดอัตราเสี่ยงต่อการเกิดโรคเรื้อรังในผู้สูงอายุ ซึ่งการตรวจสุขภาพเป็นการคัดกรองและค้นหาความเสี่ยงต่อการเกิดโรคในระยะเริ่มแรก ก่อนที่โรคร้ายจะลุกลามกลายเป็นเรื้อรัง เพื่อให้ได้รับการรักษาอย่างทันท่วงทีจะช่วยลดปัญหาที่จะนำไปสู่การสูญเสียทางด้านสุขอนามัย เพื่อคุณภาพที่ดีของผู้สูงอายุอย่างยั่งยืนงานการแพทย์แผนไทยและการแพทย์ทางเลือก มีการให้บริการนวด ประคบสมุนไพร นวดฝ่าเท้าเพื่อสุขภาพ สปาหน้า พอกเข่าเพื่อการรักษาสำหรับผู้ที่มีปัญหาข้อเข่าเสื่อม กัวชา ครอบกระปุก ฝังเข็ม ทับหม้อเกลือมารดาหลังคลอด รักษาด้วยยาสมุนไพร ภายใต้การดูแลของแพทย์แผนไทยและแพทย์แผนจีน นอกจากนี้ ยังมีโครงการจัดอบรมเชิงปฏิบัติการ การผลิตยาสมุนไพรใช้ในครัวเรือน การอบรมนวดเพื่อสุขภาพ อบรมการดูแลสุขภาพด้วยศาสตร์การแพทย์แผนไทยและการแพทย์ทางเลือกสำหรับประชาชนทั่วไป,และ งานกายภาพบำบัด ให้การบริการใช้คลื่นความร้อน เครื่องอัลตราซาวนด์ แผ่นประคบร้อน พาราฟิน รักษา ลดปวดด้วยกระแสไฟฟ้า ในกลุ่มผู้ป่วย ผู้สูงอายุ ผู้พิการ และการออกกำลังกาย เพื่อส่งเสริมสุขภาพในคลินิก DPAC โดยนักกายภาพบำบัดชำนาญการ,ซึ่งงานที่ประสบความสำเร็จสูงสุด จนได้รับรางวัลเลิศรัฐ สาขาการบริการภาครัฐ ประเภทการพัฒนาระบบบริการระดับดี ประจำปี 2561 คือ การพัฒนาภาคีเครือข่ายเพื่อการมีส่วนร่วมในการดำเนินงานป้องกันและแก้ไขปัญหาการตั้งครรภ์ในวัยรุ่นจังหวัดร้อยเอ็ดโดยใช้ กฎบัตรออตตาวา ผลงานของ นางอุไรพรณ์ ทิดจันทึก หัวหน้างานส่งเสริมสุขภาพและฟื้นฟู กลุ่มงานเวชกรรมสังคม โรงพยาบาลร้อยเอ็ด ที่สามารถทำให้อัตราการตั้งครรภ์ในวัยรุ่นของจังหวัดร้อยเอ็ดลดลงเป็นศูนย์ จากเดิมที่มีหญิงอายุน้อยกว่า 20 ปี ตั้งครรภ์ไม่พร้อมเข้ารับบริการในคลินิกวัยใส โรงพยาบาลร้อยเอ็ด ระหว่างปี พ.ศ.2557-2559 จำนวน 88, 80 และ 67 คน ตามลำดับ และพบการตั้งครรภ์ที่อายุน้อยที่สุด คือ 12 ปี,เชื่อว่า โมเดลการสร้างสุขภาพ ด้วยระบบการจัดการสุขภาพองค์รวมแบบส่งเสริมสุขภาพของศูนย์ส่งเสริมสุขภาพต้นแบบสวนพยอม หากได้รับการนำไปปรับใช้ ต่อยอดในพื้นที่อื่นๆจะช่วยลดความแออัดในโรงพยาบาลใหญ่ การเข้าไม่ถึงบริการในโรงพยาบาลใหญ่ รวมไปถึงการดูแลสุขภาพหลังภาวะการเจ็บป่วยลงได้มาก ถือเป็นต้นแบบโรงพยาบาลส่งเสริมสุขภาพระดับประเทศ,เพราะ สุขภาพดีไม่มีขาย อยากได้ต้องสร้างเอง.
สวนพยอมไม่ใช่โรงพยาบาลที่รักษาคนป่วย แต่เป็นโรงพยาบาลที่ดูแลคนดีๆไม่ให้ป่วย ตั้งแต่เด็กไปจนถึงวัยผู้สูงอายุ ด้วยรูปแบบการดูแลสุขภาพแบบผสมผสาน ทั้งการแพทย์แผนตะวันตก แผนไทย
สวนพยอมโมเดล,คนป่วย,สมาร์ทไลฟ์,smartlife,สุขภาพดี,สุขภาพ